Téma týždňa: Od semienka k rastlinke

(11.05. – 15.05. 2020)

 

Milí škôlkari,

tento týždeň budeme rozprávať o rastlinkách , ako rastú rastlinky, čo potrebujú pre život.

PONDELOK

Poproste rodičov, aby Vám prečítali príbeh, a vy pozorne počúvajte.

 **Príbeh o smutnom záhradníkovi**



„ Ach, ja nešťastník, jaj, jaj, jaj.“ Sadol si na pník záhradník a sťažoval sa :

 „Ktože mi len poradí, čo mám robiť? Pozrite sa na moju záhradu , aká je

len pustá!“ – ukázal na záhradu. „ Takú veľkú záhradu mám, no nič mi v nej nerastie.



Počuli to zvieratká, prišli k záhradníkovi a pýtajú sa :

  „Záhradník, dobre si sa staral o záhradku? Dával si jej všetko, čo potrebuje?“

„ Áno, odpovedal záhradník, veď záhradu som pekne ohradil, fúrikom navozil zeminu a  prečo mi v nej nič nerastie?“  „ Kamaráti moji, čo si myslíte, dobre som sa staral o záhradku?‘‘

  „Záhradník, ale z čoho Ti rastlinky vyrastú? “ pýta sa krtko.

 „ Vieš, čo rastlinky potrebujú, aby mohli rásť? No predsa semienka.“ 

 „Záhradník, pozorne počúvaj a pozeraj, ukážeme Ti, ako rastlinky rastú a ako sa o ne treba starať.

Priskackal zajačik s košíčkom, v košíčku mal semienka . Krtko vyhrabal jamky do pôdy, ježko priniesol vodičku, vlial vodičku do jamôk, zajačik zasial semienka do jamky a krtko jamky zahrabal. „Pozri záhradník, takto sa sejú semienka.“

 Teraz musí slniečko  svojimi lúčmi zohrievať zem a semienka v nej,

 a dážď  bude záhradu polievať ,aby mohli rastlinky vyrásť.

 Semienka začali klíčiť, narástli korienky v zemi, postupne vyrastali stonky nad zemou.



Zo stoniek vyrástli listy a nádherné, farebné  kvety.



 Zvieratká a šťastný  záhradník sa veľmi tešili z pekne rozkvitnutej záhradky.

Zazvonil zvonec a dnešnému príbehu je koniec.



  OTÁZKY A ÚLOHA

* Viete povedať, kto je to záhradník a aké náradie používa?
* Prečo bol záhradník smutný?
* Kto pomohol záhradníkovi a ako?



* Nakreslite v pracovnom liste, čo potrebuje semienko, aby mohlo rásť ( slniečko, dážď, zem).
* Nakreslite, čo so semienka vyrástlo. ( telo rastlinky - korienky, stonka, listy, kvet).



UTOROK

Teraz je ten správny čas, ukázať všetku silu v nás.

A je čas aj niečo si zasadiť. Ideálne niečo rýchlo rastúce a využiteľné.( žeruchu, fazuľu a pod.).

Rast rastliny je malý zázrak.

Pozoruj ho.

Milí rodičia, deťom je dobre vysvetliť ako rastlinka rastie, pije vodu a pod., porozprávajte sa o tom.

**Pomôcky:**

* pet fľašu
* dve očká z výkresu, ( môžu byť aj vrchnáčiky z pet fliaš)
* čiernu fixu
* červený vrchnáčik z pet fľaše
* lepidlo
* semienka
* zeminu

**Postup :**



**STREDA**

**TRIEDENIE**

Semienka môžu mať rôzne tvary. Semienko slnečnice vyzerá úplne inak ako semienko tekvice, a to zase úplne inak ako semienko hrachu!

A tak sa deti zahráme na Popolušku a budeme triediť rôzne semienka, ktoré nájdete doma



**ŠTVRTOK**

**Kreslenie do krupice**

Milé deti, dnes sme si pre Vás pripravili zaujímavé kreslenie.

Kresliť môžete čistým štetcom, vatovou tyčinkou, alebo aj prštekom.

Pomôcky:

-plech na pečenie,

-krupicu,

-štetec, vatovú tyčinku.

**Nakreslite to, čo potrebuje rastlinka pre svoj rast:**

* **slniečko**

****

* **obláčik z ktorého prší ( rovné, šikmé čiary)**

****

* **pôdu ( horizontálne čiary/ rovné, krivé)**





**PIATOK**

# FÍHA tralala - Cvičíme od mala – SEMIENKA

# Dnes deti poproste rodičov, aby vám zapli túto peknú pesničku, ktorá sa nachádza na youtube :

# <https://www.youtube.com/results?search_query=F%C3%8DHA+tralala+-+Cvi%C4%8D%C3%ADme+od+mala+-+SEMIENKA>

 Určite každý z vás ich pozná a naspievali pre deti pesničku o semienkach. Pozri si ju, popočúvaj ju, ak chceš a zapamätáš si slová, kľudne si s nimi aj zaspievaj a samozrejme zatancuj si ☺

#  C:\Users\starb\Desktop\fiha-tralala-semienka.jpg

# BONUSOVÁ ÚLOHA:

# Vytlačte pracovný list, poproste starších súrodencov alebo rodičov, aby obrázok rozstrihali .

# Poskladaj ho správne ☺

# C:\Users\starb\Desktop\puzzle (2).jpg

# Pracovný list vytlač, vymaľuj, vystrihni, prestrihni čiarku v strede kvetináča a zasaď si kvet☺

# C:\Users\starb\Desktop\e6c06f5fe4000ef41d0fc0bbcfe82f4d.jpg